EkBass/fiwiki-20250220-pages-articles huggingface dataset:
Plateau (Benin)

Plateau on Beninin departementti, jonka pääkaupunki on Pobè. Departementti perustettiin vuonna 1999, kun Ouémén departementista erotettiin 2 835 km² suuruinen alue. Plateau on jaettu viiteen piirikuntaan. Vuoden 2013 väestönlaskennassa departementin väkiluku oli 622 372, josta 300 065 miehiä ja 322 307 naisia. Naisten osuus oli 51,80 prosenttia. Maaseudulla asuvaa väestöä oli 54,80 prosenttia, ja kaupungeissa asui 45,20 prosenttia väestöstä. Työvoimaa departementissa oli 185 815, joista 43,10 prosenttia oli naisia. Kotitalouksia, joissa ei ollut koulutusta, oli 65,50 prosenttia. == Maantiede == Plateaulle on ominaista tasangot, jotka ovat noin 20 metrin korkeudella merenpinnasta. Tasankoja halkovat laaksot pohjois-eteläsuunnassa, jotka on saanut aikaan Iguidijoki. Joen savien alla on rikasta rautamalmia ja myös piipitoista savi- ja metsäaluetta jokiseudulla. Eteläisillä alueilla on kaksi monsuuniaikaa maaliskuusta heinäkuuhun ja syyskuusta marraskuuhun, kun taas pohjoisilla alueilla maa saa yhden sadekauden touko-syyskuussa. Maan keskimääräinen vuotuinen sademäärä on noin 1 200 mm. == Alueellinen jako == Plateaussa ovat seuraavat piirikunnat: * Adja-Ouèrè * Ifangni * Kétou * Pobè * Sakété == Lähteet == == Aiheesta muualla == Luokka:Beninin departementit
NHLGamer

NHLGamer on NHL-pelisarjan kilpapelaamisen yhteisö Euroopassa. Sivusto järjestää 6vs6- ja 1vs1-pelitilan välisiä turnauksia ja liigoja, joista tunnetuin on 6vs6-pelitilassa kilpailtava monikansallinen ECL (European Championship League). ECL jakautuu viiteen eri divisioonaan jotka ovat Neo, Core, Lite, Pro ja Elite. Elite on divisioonista kovatasoisin, ja sarjapaikan saamiseksi vaaditaan menestystä ensin Neo-, Core-, Lite- ja sitten Pro- sarjasta. Saksalla ja Venäjällä on myös oma liiga. Helmikuussa 2019 yhteisö laajentui Pohjois-Amerikkaan, ja vielä saman vuoden huhtikuussa Ruotsi sai oman liigansa. Tammikuussa 2022 NHLGamer uudisti brändinsä ja jatkaa nimellä SportsGamer. Uuden brändäyksen tavoitteeksi todettiin laajentaminen yhä useamman urheilupelin pariin. == Liigat == * ECL (European Championship League) * GCL (German Championship League) * RCL (Russian Championship League) * NACL (North American Championship League) *SCL (Swedish Championship League) *FCL (Finnish Championship League) == Turnaukset == * IS Cup * Summer Cup == Elite-joukkueet ECL 9 -kaudelle == * Almost Famous * BRAYCE Phantoms * Checkmate * Linköping HC * Färjestad BK * HAVU Gaming * Luleå Hockey * Miracle * Poggers * Parru * Roots * Symphony * Synergy Hockey * Tiki Talk * Unlucky Boys HC == Mestarit == Kausi Voittaja Loppuotteluvastustaja Otteluvoitot ECL 1 Nordic Blizzard Carlsberg HC 4-2 ECL 2 Mukimiehet Victorious Secret HC 4-3 ECL 3 X Factor Finnish Roosters 4-0 ECL 4 Laser HT Dynasty 4-3 ECL 5 Aapon Taikasauva SJK eSports 4-1 ECL 6 Carlsberg HC Northern Ascedancy 4-1 ECL 7 Filadelphia Symphony 4-2 ECL 8 Written In The Stars Filadelphia 4-1 ECL 9 Linköping HC HAVU Gaming 4-3 == Lähteet == Luokka:Elektroninen urheilu
Zou (Benin)

Zou on yksi Beninin kahdestatoista departementista. Se saa nimensä Zoujoesta, joka kulkee läpi departementin ja virtaa sen jälkeen Atlanttiin maan eteläosassa. Suurin osa, 91 prosenttia väestöstä on foneja, kun taas aja-kansa muodostaa neljä prosenttia ja jorubat kolme prosenttia väestöstä. Vuoden 2013 väestönlaskennassa departementin väkiluku oli 851 580, joista 407 030 oli miehiä ja 444 550 naisia. Naisten osuus oli 52,20 prosenttia. Maaseudulla asui väestöstä 67,00 prosenttia, kun taas kaupunkien osuus väestöstä oli 33,00 prosenttia. Työvoiman osuus departementin väestöstä oli 275 249 joista 50,10 prosenttia oli naisia. Kotitalouksia, joissa ei ollut koulutusta oli 60,70 prosenttia ja talouksien osuus, joissa oli kouluikäisiä lapsia oli 72,90 prosenttia. == Maantiede == Zoulle on ominaista tasangot, jotka vaihteleva 20–200 metrin korkeudella merenpinnasta. Tasankoja jakavat Zou- ja Kauffojokien laaksot pohjoisesta etelään. Ouemejoen sivujoki Zou kulkee makunnan läpi. Yhdessä muiden departementtien kanssa Zoun alue muodostaa Ouemen valuma-alueen. == Hallinnollinen jako == Zou jaettiin vuonna 1999 sen pohjoisalueelle perustetun Collinesin departementin kanssa. Zoun pääkaupunki on Abomey. Zou on jaettu yhdeksään piirikuntaan: * Abomey * Agbangnizoun * Bohicon * Cové * Djidja * Ouinhi * Za-Kpota * Zangnanado * Zogbodomey. == Lähteet == == Aiheesta muualla == Luokka:Beninin departementit
Okmulgee

Okmulgee on kaupunki Okmulgeen piirikunnassa Oklahoman osavaltiossa Yhdysvalloissa. Sen väkiluku oli vuoden 2019 arvion mukaan 11 711 ja pinta-ala 33,07 neliökilometriä. Vuosina 2010–2019 Okmulgeen väkiluku laski 6,3 prosenttia. Kaupungin asukkaista 28,4 prosenttia asui köyhyysrajan alapuolella. Okmulgee on piirikuntansa hallintokeskus. Kaupunki perustettiin vuonna 1868. ==Lähteet== Luokka:Oklahoman kaupungit
Veikko Kallio (maanviljelysneuvos)

Veikko Kallis Kallio (16. helmikuuta 1906 Nivala – 22. kesäkuuta 1980 Nivala) oli suomalainen maanviljelijä, maanviljelysneuvos ja presidentti Kyösti Kallion poika. Maanviljelijän työnsä ohella hän hoiti useita luottamustoimia kotikunnassaan Nivalassa. ==Elämä== Veikko Kallis Kallio oli vanhempi Kyösti Kallion kahdesta pojasta. Hänen nuorempi veljensä oli kuvanveistäjä Kalervo Kallio. Lisäksi heillä oli neljä sisarta. Kallio osallistui nuorena nuorisoseuratoimintaan ja oli myös urheilija; vuonna 1931 hänet valittiin Nivalan Urheilijoiden vuoden urheilijaksi. Hän opiskeli Oulun lyseossa ja Ruukin maamieskoulussa ennen kuin siirtyi viljelemään ensin Mehtälän tilaa ja myöhemmin Heikkilän suurtilaa sen jälkeen, kun hänen isänsä valittiin tasavallan presidentiksi 1937. Kallio palveli talvi- ja jatkosodassa. Jatkosodan aikana hän osallistui taisteluihin muun muassa Saarivaarassa, Koirivaarassa, Hyrsylässä, Äänislinnassa ja Ihantalassa. Asemasotavaiheessa hän soitti myös vapaaehtoisena torvisoittokunnassa. Kallio soitti Nivalan torvisoittokunnassa ja perusti Nivalan poikatorvisoittokunnan, joka harjoitteli hänen kotitilallaan Heikkilässä. Kallio valittiin useisiin kunnallisiin luottamustoimiin 1930-luvulta lähtien. Vuosina 1935–1971 hän oli Nivalan osuusmeijerin hallituksen jäsen ja vuodesta 1950 puheenjohtaja. Hän toimi Nivalan kunnanvaltuuston jäsenenä vuosina 1945–1956 ja 1961–1968 ja oli sen puheenjohtaja vuosina 1954–1956. Vuosina 1952–1954 hän oli myös kunnanhallituksen varapuheenjohtaja. Vuosina 1957–1972 hän oli Nivalan osuuskaupan hallintoneuvoston puheenjohtaja, vuosina 1957–1965 Nivalan osuuskassan hallintoneuvoston jäsen ja vuosina 1958–1977 manttaalikunnan puheenjohtaja, joskin jälkimmäinen tehtävä oli lähinnä muodollinen. Edellä mainittujen lisäksi hänellä oli myös monien muiden johtokuntien jäsenyyksiä tai puheenjohtajuuksia. Vuonna 1973 hänelle myönnettiin maanviljelysneuvoksen arvo. Veikko Kalliolle on myönnetty myös mm. neljännen luokan vapaudenristi, ensimmäisen luokan vapaudenmitali, Suomen Leijonan ansioristi (1957), Merenkulkulaitoksen hopeinen kunniamerkki ja Keskusmetsäseura Tapion ansiomerkki. Maanviljelysneuvos Jouko Kallio on Veikko Kallion poika. Viitattu 7.6.2023. ==Lähteet== *KirjastoVirma: Veikko Kallio ===Viitteet=== Luokka:Maanviljelysneuvokset Luokka:Suomalaiset maanviljelijät Luokka:Nivalan kaupunginvaltuutetut Luokka:Vuonna 1906 syntyneet Luokka:Vuonna 1980 kuolleet
Durant (Oklahoma)

Durant on kaupunki Oklahoman osavaltiossa Yhdysvalloissa. Sen väkiluku oli vuoden väestönlaskennassa 15 856. Durant on Bryanin piirikunnan hallintokeskus. ==Kuvia kaupungista== Tiedosto:Durant city hall.JPG|Durantin kaupungintalo. Tiedosto:Durant June 2018 02 (Bryan County Courthouse).jpg|Bryanin piirikunnan oikeustalo. Tiedosto:Choctaw casino resort durant.JPG|Choctaw-reservaatin omistama Choctaw Casino Resort Durantissa. Tiedosto:Durant hwy 69 75.jpg|Moottoritietä Durantissa. ==Lähteet== == Aiheesta muualla == Luokka:Oklahoman kaupungit
El Salvadorin presidentti

El Salvadorin tasavallan presidentti () on El Salvadorin valtionpäämies ja hallituksen johtaja. Presidentti valitaan suoralla kansanvaalilla viisivuotiselle toimikaudelle, sama henkilö ei voi toimia presidenttinä enempää kuin yhden kauden. Presidenttiä ja varapresidenttiä äänestetään samassa vaalissa, ellei kukaan ehdokkaista saa ehdotonta enemmistöä järjestetään toinen kierros. Viitattu 26.12.2018 Maan perustuslain 151. artiklan mukaan presidentiksi valittavan henkilön tulee täyttää seuraavat ehdot: * syntyperäinen El Salvadorin kansalainen tai tällaisen lapsi * maallikko (ei saa toimia kirkollisissa viroissa) * vähintään 30-vuotias * tunnettu hyvän moraalin omaavaksi * pystyy harjoittamaan poliittisia oikeuksiaan kuuden viimeisen vuoden aikana * on jonkun laillisen poliittisen puolueen jäsen == Luettelo El Salvadorin presidenteistä == Kausi Nimi Elinvuodet 1841–1842 Juan Lindo vt. (1790–1857) 1842–1844 Juan José Guzmán 1844–1845 Francisco Malespín (....–1846) 1845–1846 Joaquín Eufrasio Guzmán 1846–1848 Eugenio Aguilar (1804–1879) 1848–1851, Doroteo Vasconcelos (1803–1883) 1851–1854 Francisco Dueñas (1810–1884) 1854–1856 José María San Martín (1811–1857) 1856–1858 Rafael Campo (1813–1890) 1858–1860 Miguel Santín del Castillo 1859–1863 Gerardo Barrios (1813–1865) 1863–1871 Francisco Dueñas (1810–1884) 1871–1876 Santiago González (1818–1887) 1876–1885 Rafael Zaldívar (1834–1903) 1885–1890 Francisco Menéndez (1830–1890) 1890–1894 Carlos Ezeta (1852–1903) 1894–1898 Rafael Antonio Gutiérrez (1845–1921) 1898–1903 Tomás Regalado (1861–1906) 1903–1907 Pedro José Escalón (1847–1923) 1907–1911 Fernando Figueroa (1849–1919) 1911–1913 Miguel Enrique Araujo (1865–1913) 1913–1914 Carlos Meléndez vt. (1861–1919) 1914–1915 Alfonso Quiñónez Molina vt. (1874–1950) 1915–1918 Carlos Meléndez (1861–1919) 1918–1919 Alfonso Quiñónez Molina vt. (1874–1950) 1919–1923 Jorge Meléndez (1871–1953) 1923–1927 Alfonso Quiñónez Molina (1874–1950) 1927–1931 Pío Romero Bosque (1860–1935) 1931–1934 Maximiliano Hernández Martínez vt. (1882–1966) 1934–1935 Andrés Ignacio Menéndez vt. (1879–1962) 1935–1944 Maximiliano Hernández Martínez (1882–1966) 1944–1945 Osmín Aguirre y Salinas vt. (1889–1977) 1945–1948 Salvador Castañeda Castro (1888–1965) 1948–1950 Vallankumousneuvosto 1950–1956 Óscar Osorio (1910–1969) 1956–1960 José María Lemus (1911–1993) 1960–1961 Juntta 1961–1962 Siviilien neuvosto 1962–1967 Julio Adalberto Rivera Carballo (1921–1973) 1967–1972 Fidel Sánchez Hernández (1917–2003) 1972–1977 Arturo Armando Molina (1927–2021) 1977–1979 Carlos Humberto Romero (1924–2017) 1979–1982 Juntta 1982–1984 Álvaro Alfredo Magaña Borja (1925–2001) 1984–1989 José Napoleón Duarte (1925–1990) 1989–1994 Alfredo Cristiani (1947–) 1994–1999 Armando Calderón Sol (1948–2017) 1999–2004 Francisco Flores (1959–2016) 2004–2009 Antonio Saca (1965–) 2009–2014 Mauricio Funes (1959–2025) 2014–2019 Salvador Sánchez Cerén (1944–) 2019– Nayib Bukele (1981–) == Lähteet == == Aiheesta muualla == * Luokka:Luettelot presidenteistä
Claas Relotius

Claas Relotius (s. 1985 Hampuri) on saksalainen palkittu toimittaja, jonka Der Spiegel -aikakauslehteen vuosien ajan kirjoittamat monet reportaasit osoittautuivat enemmän tai vähemmän tekaistuiksi. Lehti erotti 33-vuotiaan toimittajan joulukuussa 2018. Relotius myönsi vääristelleensä juttujaan ja puolusteli menettelyään epäonnistumisen pelolla. (Tilaajille.) Tunnustuksensa myötä Relotiukselta on otettu pois muun muassa vuonna 2014 voitettu CNN- uutiskanavan journalistipalkinto, ja hän on ilmoittanut itse palauttavansa saamansa saksalaiset journalistipalkinnot. Der Spiegel epäilee Relotiusta myös syyrialaisten orpolasten avustamiseen tarkoitettujen keräysvarojen kavaltamisesta. Relotius palkittiin vuonna 2017 European Press Prize -palkinnolla jutustaan, joka kertoi turkkilaiskaupungin kaduilla asuvista Syyrian sisällissotaa paenneista lapsista. Sekin juttu osoittautui pääosin tekaistuksi; jopa tarinan toinen päähenkilö oli keksitty. Jutun pohjalta Relotius aloitti lasten auttamiseksi varojenkeruun omalle tililleen. (Tilaajille.) ==Lähteet== Luokka:Saksalaiset toimittajat Luokka:Vuonna 1985 syntyneet Luokka:Elävät henkilöt Luokka:Skandaalit Saksassa Luokka:Huijarit
Filippiinien presidentti

Filippiinien presidentti on Filippiinien valtionpäämies ja hallituksen johtaja. Presidentti valitaan suoralla kansanvaalilla kuusivuotiselle toimikaudelle, sama henkilö ei voi toimia presidenttinä enempää kuin yhden kauden. Presidenttiä ja varapresidenttiä äänestetään erikseen. Ellei kukaan ehdokkaista saa ehdotonta enemmistöä järjestetään toinen kierros. Viitattu 26.12.2018 == Katso myös == * Luettelo Filippiinien presidenteistä == Lähteet == == Aiheesta muualla == *
Kirgisian presidentti

Kirgisian presidentti on Kirgisian valtionpäämies. Presidentti valitaan suoralla kansanvaalilla viisivuotiselle toimikaudelle. Ellei kukaan ehdokkaista saa ehdotonta enemmistöä, järjestetään toinen kierros. Viitattu 25.12.2018 == Luettelo Kirgisian presidenteistä == * Askar Akajev 1990–2005 * Kurmanbek Bakijev 2005–2010 * Roza Otunbajeva 2010–2011 * Almazbek Atambajev 2011–2017 * Sooronbai Žeenbekov 2017–2020 * Sadyr Žaparov 2021– == Lähteet == * Luokka:Luettelot presidenteistä
Sooronbai Žeenbekov

Sooronbai Žeenbekov (s. 1958) on kirgisialainen poliitikko, joka on ollut maansa pääministeri 2016–2017 ja Kirgisian presidentti 2017–2020. Hänen valtaan astumisensa sujui rauhallisesti; kaksi ensimmäistä presidenttiä syrjäytettiin. Tosin Vuoden 2020 vallankumous kaatoi Žeenbekovin vallasta. == Lähteet == == Aiheesta muualla == Luokka:Kirgisian presidentit Luokka:Kirgisian pääministerit Luokka:Vuonna 1958 syntyneet Luokka:Elävät henkilöt
Tippukivitapaus (albumi)

__NOTOC__ Tippukivitapaus on vuonna 2017 julkaistu lastenmusiikkialbumi, joka perustuu Suomen Kansallisteatterin Tippukivitapaus-näytelmään. Kappaleiden sanoitukset ovat Laura Ruohosen ja sävellykset on tehnyt Anna-Mari Kähärä, joka on myös tuottanut albumin. Emma-gaalassa 2019 albumi palkittiin vuoden 2018 lastenmusiikkialbumina. Varhaisiän musiikinopettajat ry valitsi Tippukivitapauksen vuoden lastenlevyksi. Palkinnon saajan valitsi yhdistyksen hallituksen jäsenistä koostuva työryhmä, joka kuunteli yli kaksikymmentä aikavälillä 30.9.2017–22.10.2018 julkaistua suomalaista lastenlevyä. ==Kappaleet== Sanoitukset Laura Ruohonen. Sävellykset ja sovitukset Anna-Mari Kähärä. # # # # # # # # # # # # # # # # # # ==Laulusolistit== *Vuokko Hovatta (2, 10, 15, 17, 18) *Jani Karvinen (14, 15) *Markku Haussila (3, 4, 13) *Marja Salo (3, 8) *Sari Puumalainen (5) *Markku Maalismaa (7) *Pihla Maalismaa (3, 9) *Seela Sella (12) Kuorolaulu: laulajat ja muusikot == Kokoonpano == === Muusikot === * Sara Puljula – kontrabasso, lyömäsoittimet, laulu * Sami Kurppa – klarinetti, sopraanosaksofoni * Senni Valtonen – kantele, nyckelharpa, kitara, lyömäsoittimet, piano, harmonikka, huilut ja pillit, koskettimet, laulu * Marko Puro – piano, laulu, harmonikka, Rhodes-piano * Ville Leppilahti – koskettimet, synabasso, sampleri, theremin, laulu, efektit * Anna-Mari Kähärä – kosketinsoittimet, laulu ym. === Tuotanto === * Anna-Mari Kähärä – tuottaja * Sanna Breilin – tuotantoassistentti * Aki Sihvonen – äänittäjä, miksaaja (Finnvox) * Sami Kurppa – äänittäjä (laulu) (Studio Lassila & Kansallisteatteri) * Pauli Saastamoinen – masteroija (Finnvox) * Eerika Kallasmaa – kannen grafiikka * Tanja Ahola – kannen valokuvat ==Lähteet== Luokka:Vuoden 2017 albumit Luokka:Suomalaiset lastenalbumit
Uruguayn presidentti

Uruguayn presidentti on Uruguayn valtionpäämies ja hallituksen johtaja. Presidentti valitaan suoralla kansanvaalilla viisivuotiselle toimikaudelle. Sama henkilö voi toimia presidenttinä useampia kausia mutta ei peräkkäin. Presidenttiä ja varapresidenttiä äänestetään samassa vaalissa. Ellei kukaan ehdokkaista saa ehdotonta enemmistöä, järjestetään toinen kierros. Viitattu 26.12.2018 == Luettelo Uruguayn presidenteistä == Kausi Nimi 1830–1834 Fructuoso Rivera 1834–1835 Carlos Anaya 1835–1838 Manuel Oribe 1838 Gabriel Antonio Pereira 1838–1839 Fructuoso Rivera 1839 Gabriel Antonio Pereira 1839–1843 Fructuoso Rivera 1843–1852 Joaquín Suárez de Rondelo 1852 Bernardo Berro 1852–1853 Juan Francisco Giró 1853–1854 Siirtymähallinto 1854–1855 Venancio Flores 1855–1856 Manuel Basilio Bustamante 1856 José María Plá 1856–1860 Gabriel Antonio Pereira 1860–1864 Bernardo Berro 1864–1865 Atanasio Aguirre 1865 Tomás Villalba 1865–1868 Venancio Flores 1868 Pedro Varela 1868–1872 Lorenzo Batlle y Grau 1872-1873 Tomás Gomensoro 1873–1875 José Eugenio Ellauri 1875 Pedro Varela 1875 Pedro Carve 1875–1876 Pedro Varela 1876-1879 Lorenzo Latorre 1879 Francisco Antonino Vidal 1879–1880 Lorenzo Latorre 1880-1882 Francisco Antonino Vidal 1882 Alberto Flangini 1882–1886 Máximo Santos 1886 Francisco Antonino Vidal 1886 Máximo Santos 1886–1890 Máximo Tajes 1890–1894 Julio Herrera y Obes 1894 Duncan Stéwart 1894–1897 Juan Idiarte Borda 1897–1899 Juan Lindolfo Cuestas 1899 José Batlle y Ordóñez 1899–1903 Juan Lindolfo Cuestas 1903–1907 José Batlle y Ordóñez 1907–1911 Claudio Wílliman 1911–1915 José Batlle y Ordóñez 1915–1919 Feliciano Viera 1919–1923 Baltasar Brum 1923–1927 José Serrato 1927–1931 Juan Campisteguy 1931–1938 Gabriel Terra 1938–1943 Alfredo Baldomir 1943–1947 Juan José de Amézaga 1947 Tomás Berreta 1947–1951 Luis Batlle Berres 1951–1955 Andrés Martínez Trueba 1955–1956 Luis Batlle Berres 1956–1957 Alberto Fermín Zubiría 1957–1958 Arturo Lezama 1958–1959 Carlos Fischer 1959–1960 Martín Echegoyen 1960–1961 Benito Nardone 1961–1962 Eduardo Víctor Haedo 1962–1963 Faustino Harrison 1963–1964 Daniel Fernández Crespo 1964–1965 Luis Giannattasio 1965–1966 Washington Beltrán 1966–1967 Alberto Héber Usher 1967 Oscar Diego Gestido 1967–1972 Jorge Pacheco Areco 1972–1976 Juan María Bordaberry 1976 Alberto Demicheli 1976–1981 Aparicio Méndez 1981–1985 Gregorio Álvarez 1985 Rafael Addiego Bruno 1985–1990 Julio María Sanguinetti 1990–1995 Luis Alberto Lacalle 1995–2000 Julio María Sanguinetti 2000–2005 Jorge Batlle 2005–2010 Tabaré Vázquez 2010–2015 José Mujica 2015–2020 Tabaré Vázquez 2020– Luis Lacalle Pou == Lähteet == * Luokka:Luettelot presidenteistä
Meridian (Mississippi)

Meridian on kaupunki Mississippin osavaltiossa Yhdysvalloissa. Sen väkiluku oli vuoden väestönlaskennassa 41 148. Meridian on Lauderdalen piirikunnan hallintokeskus. Meridian sai kaupunkioikeudet helmikuussa 1860. ==Kuvia kaupungista== Tiedosto:Meridian City Hall dedication after restoration.jpg|Meridianin kaupungintalo. Tiedosto:Grand Opera House Meridan MS.jpg|Riley Center. Tiedosto:Meridian Community College.JPG|Meridianin Community College. ==Lähteet== == Aiheesta muualla == Luokka:Mississippin kaupungit
Pakistanin presidentti

Pakistanin presidentti on Pakistanin valtionpäämies. Presidentin valitsee valitsijamiesneuvosto, joihin kuuluvat Senaatin, kansalliskokouksen ja alueellisten neuvostojen jäsenet. Virkakausi on viisi vuotta, ja sama henkilö voi olla vallassa korkeintaan kaksi peräkkäistä kautta. Viitattu 26.12.2018 # Nimi Kausi Pakistanin dominio 1947 to 1956 1 Muhammad Ali Jinnah (1876–1948) 1947 1948 2 alt=|129x129px Sir Khawaja Nazimuddin (1894–1964) 1948 1951 3 Sir Ghulam Muhammad (1895–1956 ) 1951 1955 4 Iskander Mirza (1899–1969) 1955 1956 Pakistanin islamilainen tasavalta (1956-) 4 Iskander Mirza (1899–1969) 1956 1958 5 Abdul Wahab Khan (1898–1972) 1958 1958 (4) Iskander Mirza (1899–1969) 1958 1958 6 alt=A black and white portrait of Ayub Khan|137x137px Ayub Khan (1907–1974) 27 October 1958 8 June 1962 8 June 1962 31 March 1969 7 Fazlul Qadir Chaudhry ( 1919–1973) 1963 1965 8 Musa Khan ( 1908–1991) 1965 1965 (6) alt=A black and white portrait of Ayub Khan|137x137px Ayub Khan(1907–1974) 1965 1969 9 Yahya Khan(1917–1980) 1969 1971 10 Gul Hassan Khan (1921–1999) 1971 1971 11 Abdul Hamid Khan (1917—1999) 1971 1971 (9) Yahya Khan (1917–1980) 1971 1971 12 Zulfikar Ali Bhutto (1928–1979) 1971 1973 13 Nurul Amin (1893–1974) 1971 1971 (12) Zulfikar Ali Bhutto (1928–1979) 1971 1972 (13) Nurul Amin (1893–1974) 1972 1972 (12) Zulfikar Ali Bhutto (1928–1979) 1972 1973 14 Fazal Ilahi Chaudhry(1904–1982) 1973 1976 15 Tikka Khan (1904–1982) 1976 1976 (14) Fazal Ilahi Chaudhry (1904–1982) 1976 1978 16 Sheikh Anwarul Haq(1917–1995) 1978 1978 (14) Fazal Ilahi Chaudhry(1904–1982) 1978 1978 17 Muhammad Zia-ul-Haq(1924–1988) 1978 1988 18 alt=|129x129px Ghulam Ishaq Khan (1915–2006) 1988 1988 19 Mirza Aslam Beg (1931—) 1988 1988 20 Asif Nawaz Janjua (1937– 1933) 1988 1988 (18) alt=|129x129px Ghulam Ishaq Khan(1915–2006) 1988 1993 21 Wasim Sajjad(1941– ) 1993 1993 22 Abdul Waheed Kakar (1937—) 1993 1993 (21) Wasim Sajjad (1941– ) 1993 1993 23 Farooq Leghari(1940–2010) 1993 1995 24 Benazir Bhutto (1953 – 2007) 1995 1995 25 Zahirul Islam Abbasi (1943—2009) 1995 1995 (22) Abdul Waheed Kakar (1937—) 1995 1995 26 Ali Kuli Khan Khattak (1942 —) 1995 1995 27 Jehangir Karamat (1941—) 1995 1995 (23) Farooq Leghari (1940–2010) 1995 1997 (21) Wasim Sajjad(1941– ) 1997 1998 28 Muhammad Rafiq Tarar(1929–2022) 1998 2001 29 Pervez Musharraf(1943–2023) 2001 2007 2007 2008 30 Muhammad Mian Soomro(1950– ) 2008 2008 31 Fahmida Mirza (1956) 2008 2008 32 Chaudhry Amir Hussain (1942 – ) 2008 2008 (30) Muhammad Mian Soomro (1950– ) 2008 2008 33 Asif Ali Zardari(1955– ) 2008 2012 34 Raheel Sharif ( 1956—) 2012 2012 (33) Asif Ali Zardari (1955– ) 2012 2013 35 Mamnoon Hussain (1940–2021) 2013 2018 36 Ayaz Sadiq (1951– ) 2015 2015 (35) Mamnoon Hussain (1940–2021) 2015 2018 37 Arif Alvi (1949– ) 2018 2019 38 Asad Qaiser (1969– ) 2019 2019 (37) Arif Alvi (1949– ) 2019 2023 (33) Asif Ali Zardari (1955– ) 2024 == Katso myös == * Pakistanin kenraalikuvernööri == Lähteet == * Luokka:Luettelot presidenteistä
Kaleta

Kaleta tai Caleta on naamioitumisyhteisö etelä-Beninissä. Kaletan toivat Beniniin entiset orjat Brasiliasta 1800-luvun puolessa välissä. == Festivaalit == Kaleta-festivaali periytyy Brasilian afrikkalaisten orjien naamioduista karnevaalitansseista, joissa karnevaalitapahtumia käytettiin ilmaisuina, joissa ilkutaan valkoisille orjanomistajille ilman rangaistuksen pelkoa. == Vaikutus == Kaleta on vaikuttanut Beninin taiteilijoihin. Esimerkiksi Romuald Hazoumè on kertonut rakentaneensa lapsena naamioita Kaletalle. Vuosia myöhemmin hän ymmärsi naamion merkityksen Beninissä asuville eurooppalaisille, jotka käsittivät sen afrikkalaisen taiteen olennoitumana. == Kuvia == File:Kaleta festival Ouidah Benin 2017 1.jpg|Kaleta -festivaalin voittajaryhmä jouluna 2017. File:Kaleta festival Ouidah Benin 2017 5.jpg|Naisesiintyjiä festivaalissa. File:Kaleta festival Ouidah Benin 2017 8.jpg|Esiintyjiä festivaalissa. File:Kaleta festival Ouidah Benin 2017 15.jpg|Esiintyjiä. File:Kaleta festival Ouidah Benin 2017 14.jpg|Naamioituneita esiintyjiä. File:Kaleta festival Ouidah Benin 2017 11.jpg|Yleisöä. File:Kaleta festival Ouidah Benin 2017 7.jpg|Yleisöä. File:Kaleta festival Ouidah Benin 2017 9.jpg|Nuorta yleisöä. File:Kaleta festival Ouidah Benin 2017 10.jpg|Kitaransoittaja ja yleisöä. File:Kaleta festival Ouidah Benin 2017 2.jpg|Vuoden 2017 festivaalin jyry. == Katso myös == * Naamari == Lähteet == == Aiheesta muualla == * Luokka:Beniniläinen kulttuuri
Aimo Paapio

Aimo Veikko Paapio (7. joulukuuta 1912 Kotka – 3. syyskuuta 1993 Vantaa) oli suomalainen näyttelijä, joka teki monia arvovaltaisten hahmojen sivuosia 1960- ja 1970-luvun kotimaisissa elokuvissa. Hän näytteli erilaisten johtajien, lääkärien, upseerien ja hovimestarien rooleja. Paapio teki myös joitakin sivuosia Suomen KansallisteatterissaHaku Aimo Paapio, Ilona-esitystietokanta, Teatterin tiedotuskeskus. Viitattu 12.7.2022. ja Helsingin Kaupunginteatterissa., Biografia, kirj. Kalevi Koukkunen 8.4.2015. ==Elokuvarooleja== *Kolmas laukaus (1959) – henkivakuutusyhtiön ylilääkäri *Isaskar Keturin ihmeelliset seikkailut (1960) – hotellivieras (kreditoimaton) *Iloinen Linnanmäki (1960) – mainospäällikkö Sutinen *Kaks’ tavallista Lahtista (1960) – hovimestari *Mullin mallin (1961) – Jopi, hotellin portieeri *Miljoonavaillinki (1961) – lounasvieras (kreditoimaton) *Minkkiturkki (1961) – Lasten Turvan johtokunnan jäsen (kreditoimaton) *Teerenpeliä (1963) – hovimestari ”Jeeves” Pakarinen, ”Itä-Turkestanin shaahi” *Turkasen tenava! (1963) – poliisiupseeri (kreditoimaton) *Pyjamahäät (1963, tv-elokuva) – konstaapeli *Kenraaliluutnantti T. J. A. Heikkilän seikkailuja (1963–1964, tv- sarja) – ruraalieversti don Diego Tarragona *Veljen varjo (1964, tv-elokuva) *Juokse kuin varas (1964) – pankinjohtaja Vilho Savolainen *Luoti sydämessä (1964, tv-elokuva) – kunnanlääkäri *Naiset, jotka minulle annoit (1962) – näyttelijä (kreditoimaton) *Laituri (1965) – kauppaneuvos *Johan nyt on markkinat (1966) – hovimestari *Näköradiomiehen ihmeelliset siekailut (1969) – pappi *Akseli ja Elina (1970) – kunnanvaltuuston jäsen (kreditoimaton) *Pilvilinna (1970) – apteekkari (kreditoimaton) *Naisenkuvia (1970) – Ullan isä (kreditoimaton) *Havukka-ahon ajattelija (1971, tv-sarja) – kanslianeuvos *Kahdeksas veljes (1971) – mainostoimisto Universalin johtokunnan jäsen (kreditoimaton) *Kreivi (1971) – mies rotarylounaalla (kreditoimaton) *Sensuela (1973) – merikapteeni (kreditoimaton) *Champion – Mestari (1977) *Havis Amanda – Helsingin kaunotar (1982) ==Lähteet== ==Aiheesta muualla== * Luokka:Suomalaiset näyttelijät Luokka:Vuonna 1912 syntyneet Luokka:Vuonna 1993 kuolleet
Dangsini jamdeun saie

Dangsini jamdeun saie (, ) on televisioyhtiö SBS:n esittämä eteläkorealainen draamasarja. Sen päärooleissa ovat Bae Suzy ja Lee Jong-suk. ==Näyttelijät== == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset fantasiasarjat Luokka:SBS:n televisiosarjat
Joulu puhuu

__NOTOC__ Joulu puhuu on Saija Tuupasen joulualbumi, joka julkaistiin 16. marraskuuta 2018. Tuupanen on kertonut levynsä kappaleista seuraavaa: ”Perinteisten joululaulujen lisäksi levyllä on siis muutamia uudempia lauluja. Sieluuni on piirtynyt erityisesti myös Ääni taivaasta. Se koskettaa jostain syvältä.” ”Perinteisistä Varpunen jouluaamuna on minulle se rakkain joululaulu. Sitä äidin kanssa on laulettu niin kauan kuin jouluja muistan. Se on tärkeä. Tässä sovituksessa on saatu taas hienoja vivahteita ja eloa tähän tunnettuun kappaleeseen. Ja hieno yksityiskohta on pienen Niilo-pojan laulu”, Saija huomauttaa. == Kappaleet == # # # # # # # # # == Aiheesta muualla == * Joulu puhuu -julkaisu levy-yhtiö Magnum Musicin sivuilla * Joulu puhuu -julkaisu Magnum Shopin sivuilla == Lähteet == Luokka:Vuoden 2018 joulualbumit Luokka:Suomalaiset joulualbumit
Kaari Raivio

Kaari Helinä Raivio (o.s. Väisänen, 28. huhtikuuta 1934 Helsinki – 11. tammikuuta 2021 Kirkkonummi)Kuolinilmoitus, Helsingin Sanomat 21.2.2021, s. C 14 oli suomalainen kirjeenvaihtaja ja taiteilija Akseli Gallen-Kallelan tyttären Kirsti Gallen-Kallelan tytär.Helsingin Sanomat Verokone 2010 Akseli Gallen-Kallela: En tahtoisi tänne kuolla – SK:n arkistoista: Taiteilija sairasti hotellihuoneessa Tukholmassa ja ikävöi kotiin. Elina Järvinen, Suomen Kuvalehti 7.3.2016 == Teoksia == * Kirsti Gallen-Kallela : Muistelmia nuoruusvuosiltani 1896–1931 ; toim. Pirjo Tuominen ja Kaari Raivio ; valokuvat, piirrokset ja maalaukset Kirsti Gallen-Kallelan arkistosta. Weilin + Göös, Espoo 1982 * Taistelu Akseli Gallen-Kallelan taiteesta : Kirsti Gallen-Kallelan elämä 1932–1980 ; toim. Kaari Raivio. Weilin + Göös, Espoo 1988 * Kirsti Gallen-Kallela : Isäni Akseli Gallen-Kallela ; toimittanut Kaari Raivio. Uudistettu laitos WSOY 1992, 1. painos ilmestyi 2-osaisena 1964–1965 * Suuren isän varjossa : Kirsti Gallen-Kallelan elämä ; toimittanut Kaari Raivio. Otava 1997 (perustuu teoksiin Muistelmia nuoruusvuosiltani 1896–1931 ja Taistelu Akseli Gallen-Kallelan taiteesta : Kirsti Gallen-Kallelan elämä 1932–1980) * Akseli Amerikassa : Akseli ja Mary Gallen-Kallelan kirjeenvaihtoa vuosilta 1915–1931 ; kirjeet suomentanut ja toimittanut Kaari Raivio. WSOY 2005 == Lähteet == Luokka:Suomalaiset tietokirjailijat Luokka:Vuonna 1934 syntyneet Luokka:Vuonna 2021 kuolleet
Grands Moulins du Mali

Grands Moulins du Mali on malilainen elintarviketeollisuusyritys. Vuonna 1979 perustettu yhtiö on osa Achcar Mali Industrie (GIEAMI) -konsernia. Grands Moulins du Mali muodostaa yli puolet GIEAMI:n liikevaihdosta. Se on yksi Malin suurimmista teollisuusyrityksistä. Yhtiön osakepääoma on 2,5 miljardia CFA- frangia. Sen hallitusta johtaa Gérard Achcar ja toimitusjohtajana työskentelee Cyril Achcar. Achcarit ovat libanonilais-malilainen liikemiesperhe. Yhtiön tuotantolaitokset sijaitsevat Koulikoron lähellä Kayon kylässä. Ne tuottavat jauhoja, lastenruokaa, riisiä ja karjanrehua. GMM pyrkii käyttämään kotimaisia raaka-aineita ja se omistaa 80 prosenttia Dirén seudulla vehnää viljelevästä Compagnie Malienne de Développement de la Culture du Blé -yhtiöstä. Vuonna 2017 otettiin käyttöön puuvillaöljyn tuotantolaitos, joka korvaa aiemmin suljetun Huicoman tehtaan. ==Lähteet== Luokka:Elintarvikeyhtiöt Luokka:Koulikoro Luokka:Malilaiset yritykset
Trofors

Trofors on Granen hallintokeskus Norjassa Nordlandin läänissä. Popduo Marcus & Martinus asuu Troforsissa. Kylän läpi kulkee Eurooppatie E6. Sen väkiluku on 766. == Lähteet == Luokka:Nordlandin läänin kunnat
Korean tasavallan presidentti

Korean tasavallan presidentti () on Etelä-Korean perustuslain mukaisesti kansalliskokouksen puheenjohtaja, asevoimien ylipäällikkö ja Etelä-Korean valtionpäämies. Vuoden 1987 perustuslaissa ja uudistetussa presidentinvaalilaissa säädetään, että presidentti valitaan suorilla kansanvaaleilla. Presidentti valitaan suoraan viiden vuoden toimikaudeksi ilman mahdollisuutta uudelleenvalintaan.Korean tasavallan perustuslain artikla 70 Jos presidentin virka on vapaana, seuraaja on valittava 60 päivän kuluessa, jona aikana presidentin sijaisena toimii pääministeri tai muu hallituksen jäsen laissa määritellyssä ensisijaisuusjärjestyksessä. Presidentiksi valittavan henkilön tulee täyttää seuraavat ehdot: * vähintään 40-vuotias vaalipäivään mennessä * on vaalikelpoinen parlamenttivaaleissa (väh. 25-vuotias Etelä-Korean kansalainen) Presidentin asuinpaikka on Cheong Wa Dae ("Sininen talo") ja hänet on vapautettu rikosoikeudellisesta vastuusta poislukien kapina ja maanpetos. Nykyisenä presidenttinä toimii entinen valtakunnansyyttäjä Yoon Suk-yeol, joka astui virkaan 10. toukokuuta 2022. Hän voitti vuoden 2022 presidentinvaalit saatuaan 48,6 % annetuista äänistä. == Galleria == Tiedosto:Flag of the President of South Korea.svg|Presidentin käyttämä lippu Tiedosto:Korea-Seoul-Blue House (Cheongwadae) Reception Center 0688&9-07 cropped.jpg|Sinininen talo, presidentin virka-asunto Tiedosto:KOCIS Korea President Park Xian Airport 20130629 03 (9206752576).jpg|Presidentti Park Geun-hye saapuu Pekingiin. Taustalla Etelä-Korean presidentin käyttämä lentokone, Code One. == Katso myös == * Luettelo Korean tasavallan presidenteistä == Lähteet == * Luokka:Sivut, joissa on tarkistamattomia käännöksiä
Tarinmaa

Tarinmaa on pieni kylä Janakkalassa. Se on osa Janakkalan kirkonkylää. Siellä asuu 253 asukasta. Tarinmaalla sijaitsee Pyhän Laurin kirkko. Tarinmaalla sijaitsee Tarinmaan koulu, jossa on luokat 1–6. ==Lähteet== Luokka:Janakkalan kylät
Libanonin presidentti

Libanonin presidentti on Libanonin valtionpäämies. Parlamentti valitsee presidentin kuusivuotiselle toimikaudelle. Ehdokkaan on saatava joko kahden kolmasosan enemmistö ensimmäisellä kierroksella tai yksinkertainen enemmistö toisella kierroksella. Sama henkilö voi toimia presidenttinä uudestaankin, mutta ei kahta peräkkäistä kautta. Viitattu 26.12.2018 Presidentin kuuluu olla aina etniseltä taustaltaan maroniitti. == Luettelo Libanonin presidenteistä == === Ennen itsenäistymistä === * Charles Debbas: 1926–1934 * Habib Pacha Es- Saad: 1934–1936 * Emile Edde: 1936–1941 * Alfred Georges Naqqache: 1941–1943 * Petro Trad: 22. heinäkuuta – 30. syyskuuta 1943 === Itsenäisyyden aika === * Bechara El Khoury: 1943 * Emile Edde: 1943 * Bechara El Khoury: 1943–1952 * Camille Chamoun: 1952–1958 * Fuad Chehab: 1958–1964 * Charles Helou: 1964–1970 * Suleiman Frangieh: 1970–1976 * Elias Sarkis: 1976–1982 * Bachir Gemayel: 1982–1982 * Amine Gemayel: 1982–1988 * René Moawad: 5. – 22. marraskuuta 1989 * Elias Hrawi: 1989–1998 * Émile Lahoud: 1998–2007 * Michel Suleiman: 2008–2014 * Michel Aoun: 2016–2022 == Lähteet == * Luokka:Luettelot presidenteistä
Henry Hawkins

Henry Hawkins, Baron Brampton (14. syyskuuta 1817 - 6\. lokakuuta 1907) oli brittiläinen lakimies ja tuomari. Merkittävimpiä oikeusjuttuja hänen urallaan olivat Tichbornen tapaus, jossa Arthur Orton -niminen mies väitti olevansa kuolleeksi oletettu Tichbornen baronetti, ja kiista Edward Sugdenin kadonneesta testamentista. Hawkinsia pidettiin aikansa parhaana ristikuulustelijana. Hän jäi eläkkeelle vuonna 1898, jolloin hänet aateloitiin. Oikeudellisen uransa lisäksi Hawkins pyrki vuonna 1865 alahuoneen jäseneksi Barnstaplesta liberaalipuolueen ehdokkaana, mutta ei tullut valituksi. Hawkins oli naimisissa kahdesti. Hänen toinen vaimonsa oli Jane Louisa Reynolds. Kummastakaan avioliitosta ei syntynyt lapsia. == Lähteet == Luokka:Brittiläiset paronit Luokka:Brittiläiset poliitikot Luokka:Brittiläiset tuomarit Luokka:Vuonna 1817 syntyneet Luokka:Vuonna 1907 kuolleet
Borgarbyggð

Borgarbyggð on kunta Länsi-Islannissa. Siellä asuu 3 868 asukasta. Kunnan keskupaikka on Borgarnes; muita asutuskeskuksia ovat Hvanneyri, Bifröst, Varmaland ja Kleppjárnsreykir. Kunnassa sijaitsee Bifröstin yliopisto. ==Lähteet== == Aiheesta muualla == Luokka:Islannin kunnat
Mongolian presidentti

Mongolian presidentti () on Mongolian valtionpäämies. Presidentti valitaan suoralla kansanvaalilla ehdokkaista, joita voivat asettaa parlamentissa olevat puolueet. Vuonna 2020 voimaan tulleen perustuslain muutoksen nojalla presidentin tulee olla vähintään 50-vuotias syntyperäinen Mongolian kansalainen, joka on asunut maassa yhtäjaksoisesti vähintään 5 vuotta ennen vaaleja. Presidentin virkakausi on kuusi vuotta eikä sitä voi uusia.. Presidentin tehtävä on melko seremoniallinen, suurin osa todellisesta vallasta on pääministerillä ja parlamentilla. Vuonna 2018 presidentin kuukausittainen palkkio oli 2 319 247 tugrikia. == Luettelo Mongolian presidenteistä == Nr. Nimi Nimi Kausi Puolue Puolue 1 Punsalmaagiin Otširbat (1942) Пунсалмаагийн Очирбат 3. syyskuuta 1990 – 20. kesäkuuta 1997 Mongolian kansanpuolue Sosiaalidemokraatit 2 Natsagiin Bagabandi (1950) Нацагийн Багабанди 20. kesäkuuta 1997 – 24. heinäkuuta 2005 Mongolian kansanpuolue 3 Nambaryn Enhbajar (1958) Намбарын Энхбаяр 24. heinäkuuta 2005 – 18. kesäkuuta 2009 Mongolian kansanpuolue 4 Tsahiagiin Elbegdorž (1963) Цахиагийн Элбэгдорж 18. kesäkuuta 2009 – 10. heinäkuuta 2017 Demokraatit 5 Haltmaagiin Battulga (1963) Халтмаагийн Баттулга 10. heinäkuuta 2017 – 25. kesäkuuta 2021 Demokraatit 6 Uhnaagiin Hurelsuh (1968) Ухнаагийн Хүрэлсүх 25. kesäkuuta 2021 – Mongolian kansanpuolue == Lähteet == * Luokka:Luettelot presidenteistä
Diarmaid ua Duibhne

Diarmaid ua Duibhne (myös Diarmaid tai Diarmuid) on Fenian sykliin kuuluvissa tarinoissa soturijoukko Fiannan jäsen ja sen iäkkään johtajan Finn mac Cumhaillin apulainen.Green 1997, s. 80-81 Kuninkaan kaunis tytär Gráinne rakastuu Diarmaidiin. Gráinne lähestyy Diarmaidia, mutta aluksi tämä torjuu Gráinnen, sillä hänet on kihlattu Finnille, jolle Diarmaid on vannonut uskollisuutta. Gráinne kuitenkin sitoo Diarmaidin itseensä voimakkaalla valalla, geisillä, jonka mukaan nuorukaisen on vietävä hänet pois Taran hovista. Sen jälkeen Diarmaid ja Gráinne pakenevat yhdessä. Finn ryhtyy ajamaan heitä takaa halki Irlannin. Diarmaidin kasvatti-isä, nuoruuden ja rakkauden jumala Oenghus auttaa rakastavaisia heidän pakomatkallaan. Lopulta nuoret saapuvat Duvnosin lumottuun metsään, jota vartioi jättiläinen Sharvan. Metsässä on puu, jonka marjat tekevät kuolemattomaksi. Finn lähettää kaksi soturia Diarmaidia vastaan, mutta tämä lyö heidät. Sitten Diarmaid surmaa jättiläisen ja kerää marjat Gráinnelle ja itselleen. Finn on sillä välin löytänyt lumotun metsän, mutta Oenghus ottaa Diarmaidin muodon ja harhauttaa Finnin ja tämän soturit. Loopulta Finn armahtaa Diarmaidin etsittyään tätä turhaan seitsemän vuoden ajan. Gráinne ja Diarmaid elävät sen jälkeen jonkin aikaa onnellisina ja saavat viisi lasta. Finn janoaa kuitenkin yhä kostoa. Järjestetään villisian jahti ja Diarmaid kutsutaan mukaan metsästykseen. Todellisuudessa villisika on lumottu, ja se on aikoinaan ollut Diarmaidin kasvattiveli. Muinoin oli ennustettu, että Diarmaid saisi surmansa kasvattiveljensä kautta. Finn tuntee ennustuksen ja saattaa tarkoituksella Diarmaidin vaaraan. Tarinan yhdessä versiossa karju tappaa Diarmaidin, toisessa versiossa taas villisika tapetaan, mutta Diarmaid haavoittuu kuolettavasti sen torahampaasta, jonka Finn on taikakeinoin myrkyttänyt. Diarmaidin hahmo on kenties taustaltaan yliluonnollinen, ja hän on voinut olla alun perin jumala. Hän liittyy läheisesti Oenghukseen, ja häntä kutsutaan joskus nimellä Diarmaid Donn (pimeä) tai Diarmaid, Donnin poika. Hän voisi siis liittyä kuoleman jumala Donniin. Koska hän on syönyt kuolemattomaksi tekeviä marjoja, hänet voi surmata vain voimakkaalla noituudella. ==Lähteet== *Green, Miranda J. : Dictionary of Celtic Myth and Legend. Thames & Hudson 1997. ISBN 0-500-27975-6 === Viitteet === Luokka:Irlantilainen mytologia
Metyylijasmonaatti

Metyylijasmonaatti (C13H20O3) on estereihin kuuluva orgaaninen yhdiste. Rakenteeltaan se on jasmonihapon ja metanolin esteri. Yhdisteellä on merkittävä rooli kasvihormonina kasvinsyöjiä vastaan. Metyylijasmonaattia käytetään hajusteiden valmistamiseen. == Ominaisuudet, biologinen rooli ja käyttö == Huoneenlämpötilassa metyylijasmonaatti on väritöntä tai kellertävää nestettä. Sillä on miellyttävä kukkaismainen tuoksu.Johannes Panten & Horst Surburg: Flavors and Fragrances, 2. Aliphatic Compounds, Ullmann's Encyclopedia of Industrial Chemistry, John Wiley & Sons, New York, 2015. Viitattu 26.12.2018 Yhdiste liukenee orgaanisiin liuottimiin kuten etanoliin. Metyylijasmonaatti on optisesti aktiivinen yhdiste. Ensimmäisen kerran metyylijasmonaattia eristettiin aitojasmiinin (Jasminum grandiflorum) kukista 1960-luvulla. Tämän jälkeen sitä on eristetty monista muistakin kasveista. Kasvit muodostavat yhdistettä lähtien linoleenihaposta. Linoleenihaposta muodostuu syklisoitumisien ja hapettumisien seurauksena jasmonihappoa, jolle siirretään metyyliryhmä S-adenosyylimetioniinilta ja tuotteena muodostuu metyylijasmonaattia. Metyylijasmonaatti kiihdyttää kasvin hedelmien kypsymistä ja lehtien putoamista syksyllä. Sitä erittyy myös silloin kuin kasvi vahingoittuu, esimerkiksi kasvinsyöjien syödessä lehtiä. Metyylijasmonaatti laukaisee kasvinsyöjiä vastaan suunnattuja puolustusmekanismeja, esimerkiksi eräiden proteinaasien tuotantoa. Metyylijasmonaatti toimii myös viestimolekyylinä kasvien välillä. Yhden kasvin vapauttaessa suuria määriä metyylijasmonaattia sitä haihtuu ympäristöön ja muutkin lähistöllä olevat kasvit alkavat tuottaa kasvinsyöjiltä suojaavia yhdisteitä. Metyylijasmonaattia käytetään ainesosana hajusteissa tuomaan niihin jasmiinin tuoksua. Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä. == Lähteet == == Aiheesta muualla == *Human Metabolome Database (HMDB): Methyl jasmonate *Food Component Database (FooDB): Methyl jasmonate *Kyoto Encyclopedia of Genes and Genomes (KEGG): Methyl jasmonate *Dr. Duke's Phytochemical and Ethnobotanical Databases: Methyl-jasmonate *Pherobase: Floral Compound - methyl cis-jasmonate *Pherobase: Semiochemical - methyl cis-jasmonate Luokka:Esterit
Jean-Baptiste Carrier

Jean-Baptiste Carrier (16. maaliskuuta 1756 Yolet – 16. joulukuuta 1794 Pariisi)Jean-Baptiste Carrier Encyclopædia Britannica Online Academic Edition. Viitattu 26.12.2018. oli ranskalainen vallankumouksellinen, joka muistetaan säälimättömistä toimistaan vastavallankumouksellisia kohtaan Nantesissa vuosien 1793–1794 terrorin aikana. Hän on kuuluisa etenkin hukuttamalla toimeenpannuista joukkoteloituksista. Carrier oli maanviljelijän poika. Hänet nimitettiin vuonna 1785 paikalliseksi syyttäjäksiCarrier (Jean Baptiste), Dictionnaire de l'Histoire de France, s. 167, Encyclopédie Larousse. Viitattu 26.12.2018. ja vuonna 1790 Aurillacin voutikunnan (bailliage) neuvokseksi. Hän toimi aktiivisesti paikallisessa jakobiini- ja kordelieeriklubissa, ja syksyllä 1792 hänet valittiin edustajaksi kansalliskonventtiin. Hän liittyi vuoripuolueen edustajaryhmään, äänesti Ludvig XVI:n kuolemantuomion puolestaJean Tulard: Carrier Jean-Baptiste Encyclopædia Universalis. Viitattu 26.12.2018. ja tuki konventissa innokkaasti vallankumoustuomioistuimen perustamista sekä girondistien erottamista. Elokuussa 1793 Carrier lähetettiin kansalliskonventin komissaarina ensin Normandiaan ja sitten Rennesiin, kunnes hänet määrättiin 8. lokakuuta Nantesiin nujertamaan paikallisia Vendéen kapinan tukijoita.Nordisk familjebok (1905), s. 1221 Runeberg.org. Viitattu 26.12.2018. Nantesissa Carrier sai huolehdittavikseen tuhansia vangeiksi jääneitä kapinallisia, joille ei riittänyt ruokaa, joten hän ryhtyi teloituttamaan vankeja. Aluksi teloituksia pantiin toimeen ampumalla tai giljotiinilla, mutta sitten hän keksi hukuttamisen. Marraskuun 1793 ja helmikuun 1794 välisenä aikana hän hukututti yli 2 000 ihmistä Loirejokeen. Joukossa oli muun muassa 94 pappia. Uhrit lastattiin aluksiin, joihin oli suunniteltu pohjassa avautuviin luukkuihin perustuva upotusmekanismi. Carrier käytti hukutuksista nimityksiä noyades, baignades ja déportations verticales (”pystysuorat karkotukset”). Kiistellyn tiedon mukaan hän olisi kehittänyt myös ”tasavaltalaiseksi avioliitoksi” (mariage républicain) kutsutun teloitustavan, jossa mies ja nainen hukutettiin toisiinsa sidottuina. Kun tieto Carrier’n toiminnasta Nantesissa levisi Pariisiin, yhteishyvän valiokunnan johtohenkilö Maximilien Robespierre järjesti hänet 8. helmikuuta 1794 kutsutuksi takaisin pääkaupunkiin. Kenties suojellakseen itseään Carrier tuki Robespierren syrjäyttänyttä thermidorin vallankaappausta heinäkuussa 1794, mutta siitä seurannut vastareaktio terrorin aikaan koitui hänen tuhokseen. Carrier’ta pidettiin terrorin ruumiillistumana, joten hänet asetettiin 23. marraskuuta 1794 syytteeseen joukkomurhista yhdessä Nantesin vallankumouskomitean muiden jäsenten kanssa. Pariisin vallankumoustuomioistuin tuomitsi hänet kuolemaan ja hänet teloitettiin giljotiinilla 16. joulukuuta 1794. ==Lähteet== ==Aiheesta muualla== *Jean-Baptiste Carrier Ranskan kansalliskokous Luokka:Ranskalaiset poliitikot Luokka:Ranskan suuren vallankumouksen henkilöt Luokka:Ranskalaiset teloitetut Luokka:Vuonna 1756 syntyneet Luokka:Vuonna 1794 kuolleet
Ladonta

Ladonta tai latominen eli tekstinvalmistus on tekstin tuottamista painotuotteisiin, kuten kirjoihin ja sanomalehtiin. Tekstin latominen fyysisistä kirjakkeista peräkkäin ja allekkain kirjapainossa oli 1900-luvun lopulle asti olennainen osa painotuotteen tekoa, kunnes tietokonetekniikka automatisoi tekstinvalmistuksen muutamien kehitysvaiheiden kautta. Nykyisin erillistä ladontavaihetta tai fyysisiä kirjakkeita ei enää tarvita, vaan toimittajan, kirjailijan tai muun kirjoittajan tietokoneen muistiin naputtelema teksti muutetaan painotuotteen typografisesti muotoilluksi tekstiksi ohjelmallisin keinoin. Tärkeitä välivaiheita ladonnan kehittymisessä olivat siirtyminen 1960-luvulta alkaen kohopainon metallikirjakkeista ja Linotypen ja Monotypen kaltaisista latomakoneista ensin valoladontaan, saksitaittoon ja offsetpainatukseen ja sitten 1980-luvulta alkaen täysin digitaaliseen tekstin- ja sivunvalmistukseen muun muassa tietokoneiden julkaisuohjelmien, PostScript-sivunkuvauskielen ja TrueType-fonttien avulla. Ladonnan ammattinimikkeitä ovat Tilastokeskuksen vuoden 1997 ammattiluokituksessa latoja, käsinlatoja, konelatoja, offsetlatoja, valolatoja ja monotyyppilatoja. ==Lähteet== ==Aiheesta muualla== *Kautto, Hannu: Latominen eli tekstinvalmistus 1918–2009. *Käsilatomosta offset-painoon, tekstinvalmistuksen historiaa Keskisuomalainen-lehdessä Luokka:Typografia Luokka:Kirjapainotaito
William Henry Butler

William Henry Butler (24. heinäkuuta 1790 - 11\. lokakuuta 1865) oli brittiläinen viiniin erikoistunut kauppias ja kunnallispoliitikko. Butler oli mukana tukemassa William Hughes Hughesin vaalikampanjaa tämän pyrkiessä epäonnistuneesti alahuoneen jäseneksi vuoden 1826 vaaleissa. Hän toimi kunnanvaltuutettuna Oxfordissa tammikuusta 1835 alkaen kuolemaansa asti ja kaupungin pormestarina tammikuusta lokakuuhun 1836. Butlerin vanhemmat olivat James Butler (k. 1825) ja Jane Butler (k. 1820). Butler oli naimisissa kahdesti, ensin vuodesta 1817 vuoteen 1844 Elizabeth Briggsin kanssa ja sitten vuodesta 1855 kuolemaansa saakka Elizabeth Gibbsin kanssa. Hänellä oli ensimmäisestä avioliitosta yhdeksän lasta, sekä useita lapsia jälkimmäisestä avioliitosta. Hänet on haudattu ensimmäisen vaimonsa kanssa Oxfordiin St Martin’s Towerin taakse. == Lähteet == Luokka:Brittiläiset poliitikot Luokka:Pormestarit Luokka:Oxfordin historia Luokka:Vuonna 1790 syntyneet Luokka:Vuonna 1865 kuolleet
Running Dancer

Running Dancer Running Dancer Paikkakunta: Chongli, Zhangjiakou, Kiina Talviurheilukeskus: Thaiwoo Ski Resort Rinneluokitus: Musta Hissi: 4-hengen tuolihissi Kumparelasku Kumparelasku Pituus: 230 m Keskijyrkkyys: 28° 1\. MC-kilpailu: 25.2.2017 Running Dancer on kumparelaskurinne Thaiwoo Ski Resortissa Chonglin piirikunnassa Zhangjiakoussa Kiinassa. Running Dancer -rinteessä järjestetään freestylehiihdon maailmancupin kumparelaskukilpailuja. ==Lähteet== *Thaiwoo Ski Resort thaiwoo.com *Skiing Map – Thaiwoo thaiwoo.com *Results – Thaiwoo fis-ski.com Luokka:Kiinan laskettelurinteet Luokka:Zhangjiakou
Debora (yritys)

Debora Oy on vuonna 2004 perustettu suomalainen kotipalveluita tarjoava yritys, jonka omistaa suomalainen pääomasijoitusyhtiö MB Rahastot. Deboran emoyhtiö on Debora Group Oy. MB Rahastot teki sijoituksen Deboraan vuonna 2017. Debora myytiin Mehiläiselle 7. joulukuuta 2021, lukuun ottamatta lapsiperhepalveluita, jotka jatkavat Debora Lapsiperhepalvelut Oy:ssä. == Lähteet == == Aiheesta muualla == * Deboran verkkosivut Luokka:Suomalaiset terveyspalveluyritykset
Frankfurtin vapaakaupunki

Frankfurtin vapaakaupunki () oli Frankfurt am Mainin kaupungista muodostunut kaupunkivaltio nykyisen Saksan alueella. Se oli olemassa vuosina 1372–1806 valtakunnankaupungin asemalla. Vuosina 1806–1813 kaupunki oli Reinin liiton pääkaupunki. Vapaakaupunki perustettiin uudelleen vuonna 1815. Se lakkasi olemasta, kun alue liitettiin vuonna 1866 Preussin kuningaskuntaan. == Katso myös == * Lyypekin vapaakaupunki == Lähteet == == Aiheesta muualla == Luokka:Frankfurt am Mainin historia Luokka:Kaupunkivaltiot Luokka:Pyhän saksalais-roomalaisen keisarikunnan osat Luokka:Saksan entiset valtiot ja valtiomuodostelmat
Kotkamills

Kotkamills Oy on vuonna 1990 perustettu suomalainen metsäteollisuusyritys. Kotkamills-yhtiön emoyhtiö on Kotkamills Group Oyj. Vuonna 2015 MB Rahastot sijoitti Kotkamillsiin. Joulukuussa 2020 itävaltalainen Mayr-Melnhof osti Kotkamillsin ja kertoi pian investoivansa siihen 20 miljoonaa euroa kehittääkseen uusia muovittomia elintarvikekartonkeja. ==Osat== MM Kotkamills koostuu kolmesta osasta: * MM Kotkamills Board: kartonki * MM Kotkamills Absorbex: kraft-lainer * MM Kotkamills Wood: sahatavara == Lähteet == == Aiheesta muualla == * Kotkamillsin verkkosivut Luokka:Suomalaiset metsäteollisuusyhtiöt
Makua Foods

Makua Foods Oy on vuonna 2014 perustettu suomalainen makeisvalmistaja, jonka omistaa suomalainen pääomasijoitusyhtiö MB Rahastot. Makua Foods syntyi, kun Makulaku Lakritsa Oy ja Runebergin Makeistukku Oy yhdistyivät. Vuonna 2014 MB Rahastot osti Makulaku Lakritsan ja Runebergin Makeistukun. == Lähteet == == Aiheesta muualla == * Makua Foodsin verkkosivut Luokka:Suomalaiset makeisvalmistajat Luokka:Suomalaiset elintarvikeyritykset Luokka:Jyväskyläläiset yritykset